CELEX: 62006CA0393
Language: da
Date: 2008-04-10 00:00:00
Title: Sag C-393/06: Domstolens dom (Fjerde Afdeling) af 10. april 2008 — Ing. Aigner, Wasser-Wärme-Umwelt GmbH mod Fernwärme Wien GmbH (anmodning om præjudiciel afgørelse fra Vergabekontrollsenat des Landes Wien, Østrig) (Offentlige kontrakter — direktiv 2004/17/EF og 2004/18/EF — ordregiver, som udøver en virksomhed, der til dels er omfattet af anvendelsesområdet for direktiv 2004/17/EF og til dels af anvendelsesområdet for direktiv 2004/18/EF — offentligretligt organ — ordregivende myndighed)

24.5.2008   
            
            
               DA
            
            
               Den Europæiske Unions Tidende
            
            
               C 128/9
            
         Domstolens dom (Fjerde Afdeling) af 10. april 2008 — Ing. Aigner, Wasser-Wärme-Umwelt GmbH mod Fernwärme Wien GmbH (anmodning om præjudiciel afgørelse fra Vergabekontrollsenat des Landes Wien, Østrig)
   (Sag C-393/06) (1)
   
   (Offentlige kontrakter - direktiv 2004/17/EF og 2004/18/EF - ordregiver, som udøver en virksomhed, der til dels er omfattet af anvendelsesområdet for direktiv 2004/17/EF og til dels af anvendelsesområdet for direktiv 2004/18/EF - offentligretligt organ - ordregivende myndighed)
   (2008/C 128/14)
   Processprog: tysk
   Den forelæggende ret
   Vergabekontrollsenat des Landes Wien
   Parter i hovedsagen
   
      Sagsøger: Ing. Aigner, Wasser-Wärme-Umwelt GmbH
   
      Sagsøgt: Fernwärme Wien GmbH
   Sagens genstand
   Anmodning om præjudiciel afgørelse — Vergabekontrollsenat des Landes Wien (Østrig) — fortolkning af artikel 2, stk. 1, og artikel 3 i Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (EUT L 134, s. 1) og fortolkning af artikel 1, stk. 9, i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) — tildeling af varmeinstallationer — den ordregivende myndighed er en virksomhed, der kontrolleres af Stadt Wien, og som leverer offentlige tjenesteydelser (fjernvarme) — offentligretligt organ? — stillingtagen til konkurrencevilkåret — anvendelse af fællesskabsrettens regler om fremgangsmåderne ved indgåelse af offentlige kontrakter, også på aktiviteter, der udøves på konkurrencevilkår (her klimaanlæg) — om afsmitning — ingen krydsfinansiering
   Konklusion
   
               1)
            
            
               En ordregiver i den forstand, hvori dette udtryk er anvendt i Europa-Parlamentets og Rådets direktiv 2004/17/EF af 31. marts 2004 om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester, er udelukkende forpligtet til at anvende den procedure, der er fastsat i dette direktiv, ved indgåelse af kontrakter i forhold til virksomhed, som dette organ udøver inden for sektorer, der er omfattet af nævnte direktivs artikel 3-7.
            
         
               2)
            
            
               Et organ som Fernwärme Wien GmbH skal betragtes som et offentligretligt organ i den forstand, hvori dette udtryk er anvendt i artikel 2, stk. 1, litra a), andet afsnit, i direktiv 2004/17 og i artikel 1, stk. 9, andet afsnit, i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter.
            
         
               3)
            
            
               De kontrakter, der indgås af et organ, der udgør et offentligretligt organ i den forstand, hvori dette udtryk er anvendt i direktiv 2004/17 og direktiv 2004/18, der har forbindelse til virksomhed, som dette organ udøver inden for en eller flere af de sektorer, der er anført i artikel 3-7 i direktiv 2004/17, skal omfattes af de i dette direktiv fastsatte fremgangsmåder. Derimod er alle de øvrige kontrakter, der indgås af dette organ i forhold til udøvelse af anden virksomhed, omfattet af de i direktiv 2004/18 fastsatte fremgangsmåder. Begge disse to direktiver finder anvendelse uden sondring mellem den virksomhed, som nævnte organ udøver med henblik på at varetage opgaver af almen interesse, og den virksomhed, som det udøver på konkurrencevilkår, selv når der foreligger et regnskab, der har til formål at foretage en sektoropdeling af dette organs virksomhed med henblik på at undgå krydsfinansiering mellem disse sektorer.
            
         
      (1)  EUT C 310 af 16.12.2006.